CELEX: 31993R1720
Language: el
Date: 1993-06-30 00:00:00
Title: ΚΑΝΟΝΙΣΜΟΣ (ΕΟΚ) αριθ. 1720/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό των τιμών αναγωγής των σπόρων υβριδίου αραβοσίτου και υβριδίου σόργου που προορίζονται για σπορά για την περίοδο εμπορίας 1993/94

Avis juridique important

|

31993R1720

ΚΑΝΟΝΙΣΜΟΣ (ΕΟΚ) αριθ. 1720/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό των τιμών αναγωγής των σπόρων υβριδίου αραβοσίτου και υβριδίου σόργου που προορίζονται για σπορά για την περίοδο εμπορίας 1993/94  

Επίσημη Εφημερίδα αριθ. L 159 της 01/07/1993 σ. 0107 - 0108

ΚΑΝΟΝΙΣΜΟΣ (ΕΟΚ) αριθ. 1720/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό των τιμών αναγωγής των σπόρων υβριδίου αραβοσίτου και υβριδίου σόργου που προορίζονται για σπορά για την περίοδο εμπορίας 1993/94Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 3695/92 (2), και ιδίως το άρθρο 6 παράγραφος 5,  τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοστούν στο πλαίσιο της κοινής γεωργικής πολιτικής (3), και ιδίως το άρθρο 9 παράγραφος 1,  τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν συνεπεία των νομισματικών επανευθυγραμμίσεων (4), όπως τροποποιήθηκε τελευταία από τον κανονισμό  (ΕΟΚ) αριθ. 1330/93 (5), και ιδίως το άρθρο 2,  Εκτιμώντας:  ότι το άρθρο 6 παράγραφος 1 του κανονισμού (ΕΟΚ) αριθ. 2358/71 προβλέπει ότι καθορίζεται κατ' έτος μια τιμή αναγωγής για κάθε τύπο υβριδίου αραβοσίτου και υβριδίου σόργου που προορίζονται για τη σπορά- ότι οι τιμές αυτές αναγωγής πρέπει να καθορίζονται  με βάση τις τιμές "ελεύθερο στα σύνορα" που παρατηρούνται κατά τη διάρκεια των τριών τελευταίων ετών εμπορίας, με εξαίρεση τις αντικανονικά χαμηλές τιμές- ότι, βάσει του άρθρου 2 του κανονισμού (ΕΟΚ) αριθ. 1578/72 του Συμβουλίου της 20ής Ιουλίου 1972  που θεσπίζει τους γενικούς κανόνες για τον καθορισμό των τιμών αναγωγής για τη θέσπιση των τιμών αναφοράς "ελεύθερο στα σύνορα" του υβριδίου αραβοσίτου και του υβριδίου σόργου που προορίζονται για σπορά (6), όπως τροποποιήθηκε από τον κανονισμό (ΕΟΚ)  αριθ. 1984/86 (7), δεν θα πρέπει να ληφθούν υπόψη παρά οι τιμές εισαγωγών από τρίτες χώρες αντιπροσωπευτικών ως προς την ποσότητα και την ποιότητα του προϊόντος- ότι οι εισαγωγές των τύπων του υβριδίου αραβοσίτου που προορίζονται για σπορά, που υπάγεται στον κωδικό ΣΟ 1005 10 19, λόγω της πολύ μικρής ποσότητας που αφορούν οι εισαγωγές, δεν μπορούν να θεωρηθούν ως αντιπροσωπευτικές και, ως εκ τούτου, δεν μπορεί  να καθοριστεί τιμή αναγωγής γι' αυτούς τους τύπους αραβοσίτου- ότι στον κανονισμό (ΕΟΚ) αριθ. 3824/92 καθορίστηκε ο κατάλογος των τιμών και των ποσών στα οποία εφαρμόζεται ο συντελεστής 1,012674 που καθορίστηκε από τον κανονισμό (ΕΟΚ) αριθ. 537/93 της Επιτροπής (8), όπως τροποποιήθηκε τελευταία από τον κανονισμό  (ΕΟΚ) αριθ. 1331/95 (9), από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών αποκλίσεων- ότι στο άρθρο 2 του κανονισμού (ΕΟΚ) αριθ. 3824/92 προβλέπεται να καθοριστεί η μείωση των  τιμών και των ποσών που θα προκύψει για κάθε συγκεκριμένο τομέα και να καθοριστεί η αξία των μειωμένων τιμών- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων προς Σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1993/94, οι τιμές αναγωγής του υβριδίου αραβοσίτου και του υβριδίου σόργου που προορίζονται για σπορά, των κωδικών ΣΟ 1005 10 11, 1005 10 13, 1005 10 15 και 1007 00 10, καθορίζονται σύμφωνα με το παράρτημα.  Άρθρο 2  Ο παρών κανονισμός αρχίζει να ισχύει την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 246 της 5. 11. 1971, σ. 1.  (2) ΕΕ αριθ. L 374 της 22. 12. 1992, σ. 40.  (3) ΕΕ αριθ. L 387 της 31. 12. 1992, σ. 1.  (4) ΕΕ αριθ. L 387 της 31. 12. 1992, σ. 29.  (5) ΕΕ αριθ. L 132 της 29. 5. 1993, σ. 113.  (6) ΕΕ αριθ. L 168 της 26. 7. 1972, σ. 1.  (7) ΕΕ αριθ. L 171 της 28. 6. 1986, σ. 3.  (8) ΕΕ αριθ. L 57 της 10. 3. 1993, σ. 18.  (9) ΕΕ αριθ. L 132 της 29. 5. 1993, σ. 114.    ΠΑΡΑΡΤΗΜΑ    /* ΠΙΝΑΚΕΣ: δείτε Ε.Ε. */ (1) Η υπαγωγή στη διάκριση αυτή εξαρτάται από τους όρους που προβλέπονται από τις σχετικές κοινοτικές διατάξεις.